Bilješka sa 6. sjednice Vijeća roditelja  OŠ "Tone Peruška Pula" održane 26. 09. 2016. u 18h.

**Dnevni red:**

**1)Odabir zapisničara (popis prisutnih članova)**

**2) Plan rada VR u školskoj godini 2016./2017**

**3) Usvajanje Školskog kurikuluma 2016./2017**

**4)Usvajanje plana i programa rada 2016./2017**

**5)Pravilnik o kućnom redu**

**6)Izlet u Vukovar**

**7)Biranje zamjenika predsjednika**

**8) Razno (uređenje prilaza školi)**

Ad 1 **Odabir zapisničara (popis prisutnih članova)**

 a) sjednici je nazočilo 12 roditelja,4 je opravdalo izostanak.

 Ostali:  Kristijan Cinkopan ( ravnatelj)

   Za zapisničara se dobrovoljno javlja Dragana Pejkić.

   Zapisnik sa prošle sjednice jednoglasno je prihvaćen.

Dnevni red je jednoglasno prihvaćen.

Ad **2) Plan rada VR u školskoj godini 2016./2017**

Dogovoren je termin održavanja sjednica; ostaje 4. ponedjeljak u mjesecu, datum:

28.11. 2016. u 18 sati

27. 02. 2017. u 18 sati

22. 05. 2017. u 18 sati

U slučaju potrebe organizirat će se dodatne izvanredne sjednice

Pozivi će se i dalje slati mailom i SMS-om

Ad 3.  **Usvajanje Školskog kurikuluma 2016./2017**

Ravnatelj je pojasnio da je ove godine kurikulum jednostavniji i detaljniji nego prije, uvrštene su sve izvanučionične aktivnosti i izleti te ga je moguće pročitati na stranicama škole. Nakon kraće rasprave Školski kurikulum 2016./2017jednoglasno je prihvaćen.

Ad 4. **Usvajanje plana i programa rada 2016./2017**

-Ravnatelj je obavijestio članove da je za dvoranu prikupljena sva potrebna dokumentacija.

       -Blagavaona i kuhinja su uređene.

      -Ugradnja videonadzora na hodnicima je u planu sljedeće godine.

      -Krečenje i ormarići na 3. katu planiraju  se u toku zimskih praznika-biti će spremno do početka 2. polugodišta.

    Glasovanje: Plan i program rada 2016./2017jednoglasno prihvaćeno.

Ad 5. **Pravilnik o kućnom redu**

    - dosta je izmijenjen i pojednostavljen da se znaju pravila.

    -oblačenje precizirano od strane učitelja

* U fazi prijedloga je uvođenje školskih uniformi. Nakon što se preciziraju svi detalji izaći će se pred roditelje da se vidi njihovo mišljenje.

   -   Kućni red dan na glasanje i jednoglasno je prihvaćen.

Ad 6. **Izlet u Vukovar**

  Izlet za 8. razrede u potpunosti financira Ministarstvo. Naša škola dobila je termin 19.06.2017. koji ne odgovara zbog upisa u srednje škole i produžne nastave. Prijedlog je da se uputi upit za promjenom termina u ime Vijeća roditelja,npr. za   vrijeme Uskršnjih praznika ili povezati izlet 8. razreda pa ostati 4 dana i 3 noći, na taj način bi se mogla smanjiti cijena jer bi Ministarstvo financiralo prijevoz a roditelji smještaj.

  Ravnatelj je i prošle godine kontaktirao organizatora u vezi termina ali dogovor nije ispoštovan sa njihove strane pa djeca nisu išla na taj izlet.

  Plan puta će se organizirati nakon odgovora.

 Zaključak: dopis sa zamolbom za izmjenu termina posjeta Vukovaru što prije poslati kako bi dobili odgovor do sljedeće sjednice.

Ad 7**. Biranje zamjenika predsjednika**

  Sanja Bubonjić se javlja. Jednoglasno prihvaćena.

Ad 8. **RAZNO:**

Prilaz školi bi se uredio donacijama za sadnice i zeleni pojas.

Prijedlog je da se kontaktira netko tko bi dao stručni savjet što i kako postaviti. Kontaktirana je Herkulanea, izašli su 2 puta na teren, ali bez odgovora. Ponovo će se kontaktirati jer to je njihova dužnost s obzirom da je to javna površina.

Ravnatelj se zahvalio na trudu roditelja oko skupljanja donacija za razglas koji je kupljen.

Projekt "Zadruga" pokušat će se nastaviti na sljedećoj sjednici.

U vezi 2 velika odmora napravljen je experiment, dobro funkcionira, s time da je uz razgovor sa učiteljima nižih razreda, zaključeno da je ipak dovoljan jedan odmor, tako da će niži razredi imati samo jedan veliki odmor u trajanju od 20 min.

Time se izbjeglo guranje u blagavaoni sa višim razredima. Imati će predzvono koje će ih obavjestiti kada krenuti u razrede...3 min prije početka nastave.

Videonadzor: instalacije su postavljenje

- kamere sljedeće godine uz suglasnost grada -postavljaju se radi sigurnosti djece

Ispričnice: što i kako opravdavati?

* Jedina promjena je što sada roditelji mogu opravdati izostanak djeteta do 3 dana uzastopno. Sve ostalo ostaje isto.

Marenda se ne može otkazati, nakon što je potpisan ugovor za tu školsku godinu, ravnatelj naglašava kako je marenda vrlo dobra, 2 puta tjedno djeca jedu kuhano i vrlo je raznolika.

Sjednica je završila u 19 i 45.

Predsjednik VR:

Kristijan Zović